འོན་ཀྱང་ང་རང་ལས་ཀ་བྱེད་སའི་མི་སྣ་ཚོར་མཚོན་ན་མང་ཆེར་རིག་པ་སྐྱོན་ཅན་དང་གཟུགས་ཁམས་སྐྱོན་ཅན་ཤ་སྟག་ཡིན་པས་གོ་དཀའ་ཡང་།ངས་གང་ཐུབ་ཀྱིས་དེ་ཚོའི་ཁྱིམ་མིའམ་ཤ་ཉེ་བུ་སྤུན་སུ་འདུག་ན་དེ་དག་ལ་བོད་ཀྱི་སྐོར་བཤད་ཐབས་བྱེད་ཀྱི་ཡོད།ངའི་སེམས་ནང་ཨོ་གླིང་ནས་མགོ་སེར་གཙོས་ཕྱི་མི་ཚོར་བོད་སྐོར་ཤེས་རྟོགས་ཡོད་པ་ཏོག་ཙམ་མ་བཟོས་ན་ཁྱོན་ནས་འགྲིག་ས་མ་རེད་བསམ་པ་ཐེངས་མང་བྱུང་།དེར་བརྟེན།ངས་ད་བར་ལོ་གཉིས་ལྷག་རིང་ལས་གནས་དང་སྒེར་གྱི་འཚོ་བའི་ཁོར་ཡུག་དང་འབྲེལ་ཡོད་མི་སྣ་བརྒྱ་སྐོར་ཙམ་ལ་དོ་སྣང་ཆེ་མིན་ལ་མ་ལྟོས་པར་ངས་བོད་ཀྱི་སྐོར་གང་ནུས་བཤད་འདུགཅུང་བཤད་བཞག་པ་དེ་དག་ཀྱང་འུར་བརྗོད་དང་སྡུག་བཤད་མིན་པར་ང་རང་སྒེར་གྱི་གནས་སྟངས་དང་འབྲེལ་ནས་བཤད་ཡོད་ལ་ཕན་པ་ངོ་མ་ཡོད་རེད་བསམ་པའི་ཡིད་ཆས་དང་སྤོབས་པ་འདུག